open-index/open-wikipedia-markdown huggingface dataset:
Didieji Siachnovičai

**Didieji Siachnovičai** (arba ***Didieji Sechnovičiai***) – kaimas pietvakarių Baltarusijoje, Bresto srityje, 5 km į pietvakarius nuo Kryulianų. Už 1 km į pietvakarius yra Mažieji Siachnovičai.

## Istorija

XIX a. buvo dvaras Kobryno apskrities Siachnovičų valsčiuje.

## Šaltiniai
Senoji Jolča

**Senoji Jolča** – kaimas pietryčių Baltarusijoje, 6 km į šiaurę nuo Kamaryno, Dniepro pakrantėje priešais Ukrainą. Piečiau yra įsikūrusi Naujoji Jolča.

## Istorija

Minima nuo 1571 m. XIX a. buvo kaimas Rečycos apskrityje, Jolčos valsčiuje.

## Šaltiniai
Melžtuvė

**Melžtuvė** (*milžtuvė, milžkibiris, laidytuvė*) – medinis indas gyvuliams (visų pirma, karvėms) melžti.

Lietuviškos melžtuvės gamintos kubilių iš tuščiavidurio medžio, šulelių. Jos paprastai 20–26 cm aukščio, 30–35 cm skersmens (viršuje), su viena rankena iš ilgesnio šulelio arba su dviem išsikišusiais šuleliais. Nešimui per šulelių skylutes perverdavo supintas vyteles, virvutę, vielą.

Nuo XX a. pr. vietoje melžtuvių pradėti naudoti kibirai.

## Šaltiniai
Lovys

**Lovys** – išskaptuota ar iš lentų sukalta dėžė gyvuliams šerti, girdyti. Paprastai pailgas, medinis (nors dabar gaminami ir metaliniai, keraminiai), įvairaus skerspjūvio.

Tradiciškai Lietuvoje būdavo skaptuojami iš rąsto, nuo XX a. pr. pradėti kalti iš lentų. Kartais skobtinio lovio gale ištašydavo išsikišimą, jame padarydavo skylę pagaliui perkišti, kad lovį būtų galima apversti ir išpilti užsistovėjusį vandenį. Loviai gaminti 150–530 cm ilgio, 30–40 cm pločio. Būdavo įtaisomi prie šulinio ant 4 į žemę įkastų baslių ir juos jungiančių skersinių.

Vėliau fermose, ūkiuose pradėti naudoti loviai su reguliuojamu aukščiu, grotelėmis, atatvarais, kad mažiau pašaro būtų išdrabstoma, kad gyvuliai nesiektų pilamo šėralo.

Žodis *lovỹs*, giminiškas *lóva*: abu jie kildinami iš  'skobti, pjauti, skirti, paleisti'.

## Taip pat skaitykite
* gelda
* ėdžios

## Šaltiniai
Ėdžios

**Ėdžios** (*gardės, užėdis, užėdės*) – įrenginys gyvuliams šerti. Paprastai ėdžios būna stacionarios ir kilnojamos, vienpusės arba dvipusės, individualios arba grupinės. Stacionarios ėdžios įrengiamos tvartuose – tai gulsčios kopėčios (gardės, vežėčios), tvirtinamos prie sienos, o viršuje paliekamas tarpą pašarui (šienui) sudėti. Taip pat būna sudvigubintos kopėčios (prakartas), pastatomos ant pėdžių ar pakabinamos ant virvių. Ėdžios įrengiamos ir lauke (laukiniams žvėrims, elniams šerti).

Ėdžios tebenaudojamos arkliams, avims, karvėms šerti.

## Šaltiniai
Oda (medžiaga)

**Oda** – nulupta ir išdirbta gyvulio oda. Naudojama įvairiems dirbiniams gaminti: avalynei, baldams, drabužiams (striukėms, kelnėms, švarkams, pirštinėms, šalmams ir kt.), galanterijai, apmušalams, pakinktams (diržams, balnams ir kt.), maišams, gertuvėms, techninėms reikmėms (pavarų diržams, movoms, tarpikliams, sandarikliams, protezams, muzikos instrumentams ir kt.). Dažniausiai naudojama galvijų, ožkų, avių, arklių, kiaulių, briedžių, elnių, roplių, kupranugarių oda – priklausomai nuo gyvūno ji skiriasi savo minkštumu, laidumu orui, vandeniui.

Odos išdirbimas (odininkystė) – labai senas amatas. Akmens amžiuje oda gremžta kauliniais įrankiais, minkštinta smegenimis, kaulų čiulpais. Vakarų Europoje odininkų cechai pradėjo veikti nuo X a., odos fabrikai – XVIII–XIX a., pramoninė gamyba išplėtota XIX a. antroje pusėje. Odos išdirbimas – sudėtingas procesas. Pirmiausiai nuvalomi nešvarumai, šalinamos riebalų ir mėsos pripjovos, oda konservuojama: sūdoma (apibarstoma valgomąja druska arba mirkoma sūryme), kartais džiovinama pakabinta ant karčių, šaldoma šaldytuve. Oda valoma mechaniškai (plaunama, mirkoma, plikoma) ir chemiškai (kalkių pienu, natrio sulfatu). Nuvalyta oda vadinama plike. Ji minkštinama fermentais, apdorojama druskomis. Minkštųjų odų pusgaminis dar šikšninamas, neutralizuojamas, apdorojamas tanidais, sintanais; taip užpildomi dermos struktūriniai tarpeliai, suvienodėja jos storis ir tankis, toks pusgaminis tampa standesnis, mažiau kinta jo matmenys nuo drėgmės ir temperatūros pokyčio. Tuo tarpu kietųjų odų ir juchto (iki 3 mm storio mišriai apdorota galvijų, arklių ar kiaulių oda) pusgaminis apdorojamas dar magnio sulfato, gliukozės, melasos, aliuminio alūno tirpalu, kad taptų tampresnis, atsparesnis šilumai, drėgmei. Toliau oda džiovinama, tampoma, dažoma, lakuojama, blizginama.

Dabar dažnai iš sintetinių medžiagų gaminama dirbtinė oda. Natūralios odos gaminių kartais atsisakoma dėl etinių ar religinių motyvų (nežudymo doktrinos laikymosi, vengimo tabuizuotų gyvūnų gamininių).

## Šaltiniai
Loša

:: *Apie kaimą Gardino srityje žr. [[Aluošia (Astravas)]]*.

**Lošà**  (, ) – agromiestelis vidurio Baltarusijoje, 16 km į rytus nuo Uzdos.

## Istorija

Minima nuo 1565 m. XIX a. buvo miestelis Ihumeno apskrityje.

## Šaltiniai
Baliustrada

**Baliustrada** (, iš  – 'laukinio granatmedžio žiedo taurelė') – architektūros elementas, neaukšta, dekoratyvi ažūrinė laiptų, balkono, terasos, stogo, krantinės, tilto ar kito krašto užtvara. Sudaryta iš vertikalių stulpelių (baliustrų), dažnai vazos arba taurės pavidalo, kurių viršus sujungtas horizontaliais turėklais, o apačia – cokoliu. Gaminamos iš akmens, metalo, medžio, betono, XIX a. lietos iš ketaus. Puošiamos reljefiniais ornamentais, kaneliūromis. Baliustradomis atitveriamos ir pastatų vidaus erdvės, pvz., presbiterija ir centrinė nava bažnyčiose.

Pradėtos naudoti Renesanso architektūroje, dažniausiai kaip platų, profiliuotą turėklą remiančių tradicinės formos miniatiūrinių kolonų eilė. Eksterjeruose baliustrados būdavo mūrinės, interjeruose – dažniausiai medinės.


Balustrade in San Zeno, Verona.JPG|Renesanso laikų akmeninė baliustrada Šv. Zenono bazilikoje Veronoje
Palace of Versailles roof detail.JPG|Stogo baliustrada Versalio rūmuose
Renavas3.JPG|Baliustrada, juosianti Renavo dvaro rūmų terasą
Vandrehallen 2018a.jpg|Medinės baliustrados Kristiansborgo pilyje Kopenhagoje (XX a. pr.)


## Šaltiniai
Sicario: narkotikų karas

**Sicario: narkotikų karas** () – 2015 m. JAV veiksmo trileris, kurį režisavo Denis Villeneuve. Filme vaidina Emily Blunt, Benicio del Toro ir Josh Brolin. Veiksmas sukasi apie principingą FTB agentę, kurią Jungtinių Valstijų gynybos departamentas pasitelkia, kad sučiuptų galingo ir žiauraus Meksikos narkotikų kartelio lyderį.

Filmas buvo giriamas už scenarijų, režisūrą, garso takelį, kinematografiją ir pagrindinių aktorių vaidybą. 88-oje „Oskarų“ teikimo ceremonijoje filmas buvo nominuotas už geriausią kinematografiją, geriausią originalią muziką ir geriausią garso montažą.

Jo tęsinys „Sicario 2: Kartelių karai“ buvo išleistas 2018 m. birželio 29 d.

## Vaidmenys

* Emily Blunt – *Kate Macer*
* Josh Brolin – *Matt Graver*
* Benicio del Toro – *Alejandro Gillick*
* Daniel Kaluuya – *Reggie Wayne*
* Victor Garber – *Dave Jennings*
* Jon Bernthal – *Ted*
* Jeffrey Donovan – *Steve Forsing*
* Raoul Trujillo – *Rafael*
* Julio Cesar Cedillo – *Fausto Alarcón*
* Hank Rogerson – *Phil Coopers*
* Bernardo Saracino – *Manuel Díaz*
* Maximiliano Hernández – *Silvio*
* Edgar Arreola – *Guillermo*

## Nuorodos

* **. IMDB
* *[https://www.rottentomatoes.com/m/sicario_2015 Sicario]*. Rotten Tomatoes
* *[https://www.boxofficemojo.com/title/tt3397884/?ref_=bo_se_r_1 Sicario]*. Box Office Mojo

## Išnašos
Napoleonas Dinamitas

**Napoleonas Dinamitas** () – 2004 m. JAV komedijos filmas, kurį režisavo Jared Hess. Filme vaidina Jon Heder, Efren Ramirez, Tina Majorino, Aaron Ruell ir Jon Gries. Filmo centre – keistuolis vidurinės mokyklos moksleivis, kuris sprendžia kelias dilemas: susidraugauja su imigrantu, norinčiu tapti klasės prezidentu, nerimtai užmezga romaną su bendraklasę ir gyvena su savo keista šeima.

Tai buvo pirmasis Jared Hess pilnametražis filmas, iš dalies adaptuotas pagal jo ankstesnį trumpametražį filmą „Peluca“. Filmas Jungtinėse Amerikos Valstijose buvo išleistas 2004 m. birželio 11 d. Bendros filmo pajamos visame pasaulyje siekė virš 46 mln. JAV dolerių.

## Animacinis serialas

2010 m. balandį „Fox“ paskelbė, kad kuriamas animacinis serialas, kuriame savo vaidmenis atliks tie patys aktoriai. Serialas debiutavo 2012 m. sausio 15 d., sekmadienį. 2012 m. gegužės 14 d. paskelbta, kad „Fox“ atšaukė serialą po 6 serijų. 2014 m. lapkričio 4 d. kompanija „Olive Films“ išleido visą serialą DVD formatu.

## Vaidmenys

* Jon Heder – *Napoleon Dynamite*
* Efren Ramirez – *Pedro Sánchez*
* Tina Majorino – *Deborah Bradshaw*
* Aaron Ruell – *Kipland Ronald Dynamite*
* Jon Gries – *Rico Dynamite*
* Haylie Duff – *Summer Wheatley*
* Emily Kennard – *Trisha Stevens*
* Shondrella Avery – *LaFawnduh Lucas*
* Sandy Martin – *Carlinda Dynamite*
* Diedrich Bader – *Rex*
* Carmen Brady – *Starla*
* Trevor Snarr – *Don*
* Ellen Dubin – *Ilene*

## Nuorodos

* **. IMDB
* *[https://www.rottentomatoes.com/m/napoleon_dynamite Napoleon Dynamite]*. Rotten Tomatoes
* *[https://www.boxofficemojo.com/title/tt0374900/ Napoleon Dynamite]*. Box Office Mojo

## Išnašos
Arechauna (reikšmės)

**Arechauna** vadinamos Baltarusijos gyvenvietės Vitebsko srityje:

* kaimas Gluboko rajone;
* kaimas Polocko rajone;
* agromiestelis Ušačų rajone.
Arechauna

**Arechauna** (, ) – agromiestelis šiaurės Baltarusijoje, 5 km į šiaurės rytus nuo Ušačų.

## Istorija

XIX a. buvo dvaras Lepelio apskrityje, gyvavo Arechaunos valsčius.

## Šaltiniai
Citva

**Citva** – kaimas vidurio Baltarusijoje, Minsko srityje, 6 km į pietus nuo Rudzensko.

## Istorija

XIX a. buvo kaimas, Ihumeno apskrities Citvos valsčiaus centras.

## Šaltiniai
Arechauna (Polockas)

**Arechauna** (, ) – kaimas šiaurės Baltarusijoje, 10 km į pietvakarius nuo Vetrynos.

## Istorija

1552 m. minimas dvaras. XIX a. buvo miestelis ir dvaras, kurį valdė Zabielos, čia buvo Lepelio apskrities Arechaunos valsčiaus centras.

## Šaltiniai
Arechaunos valsčius

**Arechaunos valsčius** (, ) – buvęs administracinis-teritorinis vienetas dabartinėje šiaurės Baltarusijos teritorijoje. Centras – Arechauna.

## Istorija

Valsčius įkurtas XIX a. Vitebsko gubernijoje. Panaikintas 1923 m. balandžio 1 d. prijungiant prie Prazarokų valsčiaus.

## Šaltiniai
Palanečka

**Palanečkà**  (, ) – kaimas vidurio vakarų Baltarusijoje, 35 km į šiaurės rytus nuo Baranovičių.

## Istorija

XIX a. buvo miestelis, dvaras ir kaimas Naugarduko apskrities Černichavos valsčiuje.

## Šaltiniai
Volna

**Vòlna**  (, ) – agromiestelis vakarų Baltarusijoje, 27 km į šiaurės rytus nuo Baranovičių. Apylinkės centras.

## Istorija

XIX a. buvo dvaras ir kaimas Naugarduko apskrities Černichavos valsčiuje.

## Šaltiniai
Paelmio akmuo

**Paelmio akmuo** –  pėduotas akmuo Paelmio kaime, Anykščių seniūnijoje, vienas iš kelių, žinomų Anykščių rajono savivaldybėje. Archeologijos paminklas Paelmio akmuo yra apie 1 km į šiaurės vakarus nuo krašto kelio , apie 30 m į rytus nuo Elmės upelio kairiojo kranto. Akmuo rausvo granito, perskilęs į dvi dalis, „velnio pėda“ yra mažesniojoje akmens dalyje.

Kultūros vertybių apsaugos departamento vertinimu 2005 m., paminklinis akmuo su „Velnio pėda“ (kodas AR 94) yra sunaikintas, todėl neįrašytas į Kultūros vertybių registrą. Riedulys neminimas Lietuvos geologijos tarnybos geotopų sąraše.

## Istorija

Anykščių rajono kraštotyrininkai 1972 m. užrašė Paelmio gyventojo Jurgio Juozaponio (66 m.) atsiminimus apie šį akmenį, kurį jis mena nuo vaikystės. Jis su draugais pastebėjo, kad akmenyje yra pėda, maždaug 5 metų vaiko. Girdėjo kalbas, kad tai yra velnio pėda, o kadangi pėda maža, tai ji jauno velniuko. Maždaug prieš trisdešimt metų akmuo perskilo per pusę. Pradžioje skilimo būta nežymaus, vėliau jis gerokai padidėjo, buvo gerai matomas. Kalbama, kad į akmenį trenkęs perkūnas, dėl ko jis ir suskilo. 

## Šaltiniai
2032 m. vasaros olimpinės žaidynės

**2032 m. vasaros olimpinės žaidynės** (), oficialiai **XXXV olimpinės žaidynės** () – tarptautinės sporto varžybos, vyksiančios 2032 m. Brisbane. Tai bus trečiosios istorijoje olimpinės žaidynės, kurios vyks Australijoje (prieš tai 1956 m. olimpiada ir 2000 m. olimpiada). Numatomas pagrindinis žaidynių stadionas – Brisbano futbolo stadionas.

## Miestai kandidatai

2019 m. birželio 24 d. Tarptautinis olimpinis komitetas paskelbė apie miestų kandidatų rinkimų proceso pasikeitimus, kuriais siekta užmegzti ilgalaikius santykius ir dialogą su galimais miestais kandidatais. Motyvuojant nauju procesu 2021 m. vasario 24 d. TOK paskelbė jog Brisbanas yra pagrindinis miestas kandidatas. Tų pačių metų liepos 21 d. TOK nariai balsavo ar leisti Australijos miestui rengti olimpines žaidynes be jokios konkurencijos. Rezultatu 72 už ir 5 prieš, Brisbanui suteiktos teisės rengti 2032 m. olimpiadą.

## Šaltiniai
Akademinis irklavimas 2024 m. vasaros olimpinėse žaidynėse

**[[Akademinis irklavimas]] 2024 m. vasaros olimpinėse žaidynėse** vyko 29-ą kartą olimpinių žaidynių istorijoje. Tai bus antroji olimpiada istorijoje, kurioje vyks lygus skaičius vyrų ir moterų rungčių. Nyderlandų nacionalinė rinktinė iškovojo daugiausiai aukso medalių.

## Programa
Lyginant su 2020 m. akademinio irklavimo programa liko nepakitusi. Bendras sportininkų skaičius sumažintas nuo 526 dalyvių iki 502 sportininkų. Tai mažiausias irkluotojų skaičius olimpiadoje nuo 1984 m. Dėl to ketvertų varžybose varžysis nebe 10 valčių, o tik 9, bei lengvo svorio dvejetų varžybose iš 20 valčių liko tik 16.

## Kvalifikacija

## Varžybų kalendorius

## Medalininkai
### Vyrai

### Moterys

## Medalių lentelė

## Dalyvavusios šalys

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Šaltiniai

## Nuorodos
* Oficiali svetainė
Veras prie Marnos

**Veras prie Marnos** () – miestas Prancūzijoje, Il de Franso regione, dešiniajame Marnos krante.

## Istorija
Miestas pirmą kartą istoriniuose šaltiniuose minimas 710 m. kaip Lanji prie Marnos gyvenvietės dalis.

1898 m. mieste atidaryta Veras-Torsi geležinkelio stotis. Per gyvenviete eina LGV Est geležinkelio linija, kuri jungia Prancūziją ir Vokietiją. 

## Sportas
2019 m. birželį miesto pakraštyje atidarytas Il de Franso nacionalinis olimpinis laivybos stadionas. Sporto objektas pritaikytas įvairaus tipo irklavimo varžyboms bei kitiems vandens sportams proteguoti. 2024 m. vasaros olimpinių žaidynių metu čia vyks akademinio irklavimo bei baidarių ir kanojų irklavimo sporto varžybos.

## Gyventojai

## Šaltiniai
Kazlouščynos valsčius (Pastovys)

**Kazlouščynos valsčius** () – buvęs administracinis-teritorinis vienetas dabartinėje šiaurės Baltarusijos teritorijoje. Centras – Kazlouščyna.

## Istorija

Įkurtas 1927 m. spalio 7 d. vietoje buvusio Lucko valsčiaus.

## Šaltiniai
Tumilavičai

**Tumilavičai** – kaimas Baltarusijoje, 14 km į šiaurės rytus nuo Dokšicos. Apylinkės centras.

## Istorija

XIX a. buvo dvaras ir kaimas, Barysavo apskrities Tumilavičų valsčiaus centras.

## Šaltiniai
Slabados valsčius

**Slabados valsčius** gali reikšti:

* Slabodkos valsčius Kauno gubernijos Zarasų apskrityje;
* Slabados valsčius Minsko gubernijos Mozyriaus apskrityje.
Slobodka

**Slobodka** (arba ***Slabadėle***) vadinama daug vietovardžių.

## Baltarusija
* Slabodka, buvęs kaimas Gardino srities Ašmenos rajone;
* Minsko srities Stolpcų rajone:
** Slabodka, kaimas Lietuvos (Litvos) apylinkėje,
** Slabodka, kaimas Senojo Sveržanio apylinkėje;
* Slabodka, agromiestelis Mogiliavo srities Kličavo rajone;
* Slabodka, agromiestelis Vitebsko srities Breslaujos rajone, buvęs valsčiaus centras Kauno gubernijoje.

## Lenkija
* žr. straipsnį Slobudka.

## Lietuva
* Slabadėlė, kaimas Alytaus rajone;
* Slabadėlė, buvęs kaimas Kaišiadorių rajone;
* Panevėžio rajone Krekenavos seniūnijoje:
** Slabadėlė I,
** Slabadėlė II,
* Slabudka, buvęs viensėdis Radviliškio rajone;
* Slabodka, kaimas Varėnos rajone.

## Kitos reikšmės
* Slabada (reikšmės)
Tarpbankinė palūkanų norma

**Tarpbankinė palūkanų norma** – atskaitinis indeksas paskolų, kredito sutarčių ir išvestinių finansinių priemonių rinkose; t. y. vidutinės tarpbankinės palūkanų normos, kuriomis bankai pageidauja (pasiruošę) paskolinti lėšų kitiems bankams JAV doleriais, eurais ir kitomis pagrindinėmis pasaulio valiutomis. Priklauso nuo centrinio banko nustatomos bazinės palūkanų normos.

Vienas iš svarbių ekonominių rodiklių, padedančių stebėti ir suprasti ekonomikos būseną ir jos pokyčius. Indekso dydis priklauso nuo bendros šalies ekonominės situacijos, pinigų kainos ir skolinimo rizikos. Esant įtemptai ekonominei situacijai skolinimo rizika didėja. Siekdami apsidrausti nuo šios rizikos bankai sutinka vieni kitiems skolinti pinigus už didesnes palūkanas. Tokiu būdu didėja ir vidutinės tarpbankinės palūkanų normos.

Paprastai skaičiuojami ir skelbiami 1 nakties, 1 savaitės, 2 savaičių, 1 mėnesio, 3 mėnesių, 6 mėnesių ir 1 metų indeksai. Pastarųjų apskaičiavimams naudojamos keliolikos ar daugiau bankų palūkanų normos, už kurias jie sutiktų skolinti kitiems bankams atitinkamam terminui. Kiekvieno termino indeksas apskaičiuojamas taip: didžiausia ir mažiausia atitinkamo termino palūkanų normos atmetamos, o iš likusių palūkanų normų apskaičiuojamas aritmetinis vidurkis. Bankai, pagal kurių palūkanų normas skaičiuojamas indeksas, turi atitikti tam tikrus reikalavimus. Jie turi būti reikšmingi tarpbankinės indėlių ir paskolų rinkos dalyviai.

Lietuvoje palūkanų normų dydis nustatinėjamas pagal EURIBOR. Iki 2015 m. VILIBOR skelbtas iki euro įvedimo. Iki 2022 m. naudotas ir LIBOR, tačiau dėl manipuliavimo skandalo panaikintas. Nors būta bankų manipuliacijų ir EURIBOR indeksu. Suteikdami paskolas klientams, komerciniai bankai palūkanų normą nustato taip: prie kainos, už kurią pats bankas skolinasi/skolintųsi lėšas (vidutinių tarpbankinių palūkanų), pridedama marža. Eurais suteikiamų paskolų palūkanų normą sudaro atitinkama banko marža ir EURIBOR.

## Šaltiniai
Isaiah Taylor

**Aizeja Teiloras** (, g. 1994 m. liepos 11 d.) – Jungtinių Amerikos Valstijų krepšininkas, rungtyniaujantis įžaidėjo pozicijoje.

Žaidė už Hiustono „The Village School“ mokyklos komandą. 2013–2016 m. lankė Teksaso universitetą Ostine, žaidė už jo komandą „Texas Longhorns“ NCAA lygoje. 2016 m. NBA naujokų biržoje nepasirinktas. Po 2016 m. NBA vasaros lygos sudarė kontraktą su Hiustono „Rockets“, bet po parengiamųjų rungtynių ciklo atleistas. Tada debiutavo „Rockets“ dukterinėje komandoje NBA G lygoje „Rio Grande Valley Vipers“, bet didžiąją dalį sezono nežaidė dėl traumos. 2017 m. vasarį sudarė sutartį su Hiustono „Rockets“, tačiau vėl skolintas „Rio Grande Valley Vipers“ ir NBA tesužaidė ketverias rungtynes. 2017–2018 m. sezone Teiloras buvo Atlantos „Hawks“ žaidėjas, NBA sužaidė 67 rungtynes (vid. 6,6 tšk., 3,1 rez. perdavimo, 1,4 atk. kamuolio). 2018–2019 m. nesėkmingai bandė prisijungti prie Klivlando „Cavaliers“, Toronto „Raptors“, kol galiausiai grįžo į „Rio Grande Valley Vipers“.

2020 m. Teiloras išvyko į Europą. 2020–2021 m. sezone rungtyniavo Rišon Leziono „Maccabi“ klube Izraelio lygoje, vėliau persikėlė į Ispanijos ACB lygos Mursijos „UCAM“ komandą. 2022 m. pasirašė sutartį su Eurolygos čempionais Stambulo „Anadolu Efes“. Eurolygoje per 11 rungtynių vidutiniškai žaidė po 10 minučių, įmetė po 2,6 taško, atkovojo ir perėmė po 0,5 kamuolio bei atliko po 0,5 rezultatyvaus perdavimo. Gruodį komanda jo paslaugų atsisakė. 2023 m. sausio 6 d. buvo įsigytas Kauno „Žalgirio“, kad pakeistų traumuotą Kinaną Evansą.

## Pasiekimai
* 2023 m. Karaliaus Mindaugo taurės čempionas
* 2023 m. Lietuvos krepšinio lygos čempionas

## Įvertinimas
* 2023 m. LKL finalo serijos MVP
* 2022 m. Ispanijos lygos antro geriausių žaidėjų penketo narys
* 2017 m. NBA G lygos geriausių naujokų penketo narys

## Šaltiniai
Baidarių ir kanojų irklavimas 2024 m. vasaros olimpinėse žaidynėse

**[[Baidarių ir kanojų irklavimas]] 2024 m. vasaros olimpinėse žaidynėse** vyko 21-ą kartą olimpinių žaidynių istorijoje. Pirmą kartą olimpiadoje debiutuos ekstremalus baidarių ir kanojų slalomas. Naujosios Zelandijos nacionalinė rinktinė pelnė daugiausiai aukso medalių.

## Pasikeitimai
Baidarių ir kanojų slalomo programa turėjo rekordinį rungčių skaičių, kadangi į programą įtraukta ekstremalaus slalomo baidarėmis rungtis vyrams ir moterims. 

Baidarių ir kanojų sprinto programoje neliko trumpiausių distancijų rungčių. Pašalintos vyrų ir moterų vienvietės baidarės 200 m distancijoje. Vyrų Dviviečių valčių distancijos pakeistos nuo 1000 m iki 500 m.

## Medalininkai
### Slalomas

### Sprintas
#### Vyrai

#### Moterys

## Medalių lentelė

## Šaltiniai

## Nuorodos
* Oficiali svetainė
Marten Liiv

**Martenas Lyvas** (g. 1996 m. gruodžio 23 d. Jegevoje) – Estijos greitojo čiuožimo sportininkas, daugkartinis nacionalini rekordininkas, olimpietis.

## Biografija
2016 m. Liiv iškovojo bronzos medalį pasaulio jaunimo čempionato 1000 m rungtyje. 2018 m. žiemos olimpinėse žaidynėse estas dalyvavo dvejose rungtyse. 1000 m nuotolyje liko 18-as, o 1500 m rungtyje užimta 33-ioji vieta.

2022 m. estas iškovojo Europos čempionato bronzos medalį 500 m sprinto rungtyje. Tais pačiais metais vykusiose 2022 m. žiemos olimpinėse žaidynėse Liiv dalyvavo dviejų rungčių varžybose. 500 m sprinto distancijoje sportininkas liko 24-as, o 1000 m rungtyje užimta 7-oji vieta.

2023 m. sausį Europos daugiakovių čempionate estas iškovojo bronzą sprinto daugiakovės rungtyje.

## Šaltiniai
Liabiodka (reikšmės)

**Liabiodka** vadinami vietovardžiai Baltarusijoje:

* Halavičpolė, agromiestelis Ščiutino rajone, buvusi dvarvietė, gamtininko T. Ivanausko tėviškė;
* Liabiodka, kaimas Ščiutino rajone;
* Lebeda, upė Ščiutino ir Mastų rajonuose.
Puchavičai

**Pùchavičai**  (; arba ***Puchovičiai***, ) – agromiestelis vidurio Baltarusijoje, 6 km į rytus nuo Marjina Horkos. Apylinkės centras.

## Istorija

XIX a. buvo miestelis ir dvaras, Ihumeno apskrities Puchavičų valsčiaus centras. 1924 m. įkurtas Puchavičų rajonas.

## Šaltiniai
Current Time

**„Current Time“** () – JAV, Vašingtone, įsikūrusi televizija, rodoma JAV ir retransliuojama Lietuvoje bei Baltijos šalyse, taip pat Ukrainoje, Moldovoje, Bulgarija, Lenkijoje ir kitose šalyse rusų, anglų kalba. Įkurta 2017 m. vasarį Laisvosios Europos radijo ir Amerikos balso iniciatyva.

Anot Lietuvos užsienio reikalų ministerijos, šios televizijos naujienos yra faktais patikrinta informacija, kurios trūksta kaimyninių nedemokratinių šalių žiniasklaidoje. Sukurta kaip alternatyva Kremliaus finansuojamai propogandai.

## Šaltiniai
Chouchlava

**Chòuchlava**  (; arba ***Cholchlovas***, ) – agromiestelis šiaurės vakarų Baltarusijoje, 23 km į pietus nuo Maladečinos. Apylinkės centras. Veikia vidurinė mokykla, medicinos punktas, paštas, kultūros namai.

## Istorija

Minima nuo 1437 m. XIX a. buvo miestelis ir dvaras, seniūnijos centras Haradoko valsčiuje.

## Šaltiniai
Nepraktiški juokdariai

**Nepraktiški juokdariai** () – amerikiečių paslėptos kameros realybės šou su improvizaciniais elementais. Premjera įvyko 2011 m. gruodžio 15 d. TruTV kanale. Jį sukūrė keturi draugai: James „Murr“ Murray, Brian „Q“ Quinn, Sal Vulcano ir Joe Gatto (iki pasitraukimo devintajame sezone po 17 epizodų).

Devintojo sezono premjera įvyko 2021 m. vasario 4 d. Serialas atnaujintas 26 epizodų dešimtajam sezonui, kuriame vietoj Gatto dalyvaus pakviesti komikai. 2018 m. balandį pradėtas kurti pilnametražis filmas „Nepraktiški juokdariai. Filmas“, kuris kino teatruose pasirodė 2020 m. vasario 21 d.

## Sezonai

## Nuorodos

* **. IMDB
* *[https://www.rottentomatoes.com/tv/impractical_jokers Impractical Jokers]*. Rotten Tomatoes

## Išnašos
Baku metropolitenas

**Baku metropolitenas** () – viena iš miesto viešojo susisiekimo transporto rūšių ir vienintelis metropolitenas Azerbaidžane.

Pirmoji atkarpa atidaryta 1967 m. lapkričio 6 d. Iš viso Baku metropoliteną sudaro 40,3 km geležinkelių, 3 linijų ir 27 metro stotis. Kiekviena linija turi savo numerį, pavadinimą ir spalvą. Per parą metro aptarnauja 629 315 žmonių, per metus – 230 mln. (2019 m. duom.). Transporto parką sudaro 228 vagonai. Pastaruoju metu parkas intensyviai atnaujinamas. Įmonėje dirba keli tūkstančiai darbuotojų veikia 2 vagonus prižiūrintys parkai (depo).

## Sistema
### Linijos

### Chronologija

## Šaltiniai

## Nuorodos

* Oficialus Baku metropoliteno tinklalapis
Daumantas (drama)

„**Kunigaikštis [[Daumantas]], kilęs iš senovinės Lietuvos kunigaikščių giminės**“ () – panegirinė drama, kuri buvo vaidinama 1690 metais jaunųjų Kauno jėzuitų. Dramos mecenatas – Mykolas Daumantas Siesikiškis. Daumantų Siesikiškių giminė save kildino iš Daumanto Videniškio (Rimantaičio). Yra tik vienas išlikęs šio Daumanto paminėjimas.

Išlikusioje teatro programėlėje trumpa trijų veiksmų dramos santrauka. Programa pradedama trumpa Strijkovskio Kronikos citata apie Daumantą, sumušusį įsiveržusią Livonijos Ordino kariuomenę.

Veikėjai: kunigaikštis Daumantas, likimo deivė Providencija; Marsas; karo deivė Bellona; kariai; Žiemgalių kariuomenė; belaisvis, vokiečiai.
     

## Struktūra

Prologas.
I veiksmas, 3 dalys. Choras. Interliudija.
II veiksmas, 3 dalys. Choras. Interliudija.
III veiksmas, 3 dalys.
Epilogas.

## Veiksmas

Prologas: Providencija, Marso ir Bellonos liepta, puošia brangakmeniais kunigaikščio karūną (mitrą).
Veiksmas I: Daumantas surengia žaidynes, varžytuves. Livonijos ordino kariuomenė įsiveržia į Lietuvą.
Veiksmas II: Daumantas žygiuoja su kariuomene mušti priešo. Karinės pratybos.
Veiksmas III: Mūšis. Livonijos ordino kariuomenė bėga.

## Šaltiniai
Achille Polonara

**Akilė Polonara** (*Achille Polonara*, g. 1991 m. lapkričio 23 d.) – Italijos krepšininkas, rungtyniaujantis daugiausia sunkiuoju krašto puolėju.

Karjeros pradžioje rungtyniavo Italijos klubuose: Teramo „Basket“ (žaidė jo jaunimo komandose), Varezėje, su kuria dalyvavo Europos taurėje, Redžianos „Pallacanestro“, taip pat dalyvavusioje Europos taurėje, Sasario „Dinamo“, su kuriuo žaidė FIBA Europos taurėje ir ją laimėjo. 2019 m. Polonara sudarė 2 metų kontraktą su Eurolygos klubu – Vitorijos „Baskonia“. 2019–20 m. buvo atsarginis žaidėjas, Eurolygoje vidutiniškai rinkęs po 3,1 taško ir 4,2 naud. balo, bet kitame sezone šie rodikliai išaugo atitinkamai 12,2 ir 16,5. 2021 m. perėjęs į Stambulo „Fenerbahçe“ žaidė blankiau (vid. 7,3 taško Eurolygoje), o kitą sezoną persikėlė į kitą Stambulo klubą – Eurolygos čempionus „Anadolu Efes“, tačiau ten neįsitvirtino. 2023 m. sausio 7 d. perėjo į Kauno „Žalgirį“.

Akilė Polonara atstovavo Italijos jaunimo rinktinėms. 2014 m. debiutavo nacionalinėje rinktinėje. Su ja dalyvavo 2015, 2022 m. Europos čempionatuose, 2020 m. vasaros olimpinėse žaidynėse.

2023 m. spalį Akilei Polonarai diagnozuotas sėklidžių vėžys. Po operacijos žaidėjas atsistatė ir grįžo į aikštelę, tačiau 2025 m. diagnozuota mieloma, krepšininkui atlikta atliktą kaulų čiulpų transplantacija, žaidėjas buvo paniręs į komą.

## Pasiekimai
* Italijos krepšinio lyga: 2025 m.
* Turkijos krepšinio lyga: 2022 m.
* ACB lyga: 2020 m.
* FIBA Europos taurė: 2019 m.
* Italijos krepšinio supertaurė: 2015 m.
* Karaliaus Mindaugo taurė: 2023 m.
* Lietuvos krepšinio lyga: 2023 m.
* Europos U-20 krepšinio čempionatas: sidabras – 2011 m.

## Šaltiniai
Aina (reikšmės)

**Aina** gali reikšti:

* Aina, žvaigždė Tauro žvaigždyne;
* AINA.lt, Aukštaitijos internetinė naujienų agentūra.
* Baltarusijoje:
** agromiestelis Minsko srities Lahoisko rajone,
** upė, Berezinos intakas.
C/2022 E3 (ZTF)

**C/2022 E3 (ZTF)** – ilgo periodo kometa, atrasta 2022 m. kovo 2 d.

Pasitelkę plataus lauko apžvalgos kamerą, Kalifornijoje esančioje Maunt Palomaro observatorijoje kometą aptiko astronomai Frank Masci ir Bryce Bolin. Atradimo metu C/2022 E3 (ZTF) skriejo 643 mln. km atstumu nuo Saulės. Iš pradžių dangaus kūnas palaikytas asteroidu, tačiau aptikus komą paaiškėjo, kad tai kometa.

Kometos orbitos periodas – 50 000 metų. Perihelį kometa pasiekė sausio 12 d., o perigėjų (labiausiai priartėjo prie Žemės) – vasario 1 d., pro Žemę praskriedama apytikriai 42 mln. km atstumu. Paskaičiuota, kad kometos orbitos ekscentricitetas – 1,00027, o tai reiškia, kad jos orbita parabolinė, kometa po 50 000 metų nebesugrįš.

## Išnašos
Canon Yaoundé

**Canon Sportif de Yaoundé** arba **Canon Yaoundé** – Kamerūno futbolo klubas iš Jaundės, rungtyniaujantis aukščiausioje lygoje. Namų rungtynes žaidžia Ahmadou Ahidjo stadione (), talpinančiame 38,5 tūkst. žiūrovų. 

## Istorija
1930 m. įkurtas klubas. Nuo 1966 m. rungtyniavo aukščiausioje lygoje. Daugkartiniai šalies čempionai.

1970 m. pirmą kartą iškovojo čempionų titulą. Ilgus metus rungtyniavo Division 1. Suformavus Ligue 1, tęsė kovas aukščiausioje lygoje. Dešimtmečius kovojo stipriausioje lygoje, tačiau 2017 m. sezone liko 18 vietoje ir buvo perkelti į žemesnį divizioną.

2018 m. sezone Antroje lygoje buvo ketvirti, o 2019 m. liko antroje vietoje ir pateko į aukščiausią lygą.

Nuo 2019–2020 m. sezono rungtyniavo Ligue 1 ir užėmė dvyliktą vietą. 2020–2021 m. sezono planus sujaukė pandemija ir jos keliamos grėsmės. Atsinaujinus čempionatams, 2021 m. liko aštunti. 

2021–2022 m. sezone savo grupėje buvo antroje vietoje, o kovoje dėl medalių liko trečioje vietoje.

## Titulai
*  **[[Elite One|MNT Elite One]] (10)**: 
:  **Čempionai**: 1970, 1974, 1977, 1979, 1980, 1982, 1985, 1986, 1991, 2002 m.
*  **Kamerūno taurės turnyras (12)**: 
:  **Nugalėtojai**: 1957, 1967, 1973, 1975, 1976, 1977, 1978, 1983, 1986, 1993, 1995, 1999 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja žalia raudona apranga.

## Garsesni žaidėjai
; Klubo žaidėjai, atstovavę Kamerūno nacionalinei rinktinei.
*  Théophile Abega, saugas. (Afrikos metų furbolininkas (1984 m.); vėlesniais metais dirbęs futbolo treneriu ir futbolo funkcionieriumi.
*  Marc-Vivien Foé, saugas.
*  Thomas N’Kono (Afrikos metų furbolininkas 1979 ir 1982 m.)
*  Jean Manga-Onguéné, puolėjas. (Afrikos metų furbolininkas 1980 m.)
*  Ephrem M’Bom, gynėjas.
*  Pierre Womé, gynėjas.
*  François Omam-Biyik, puolėjas.
*  Raymond Kalla, gynėjas.

## Garsesni treneriai
*  Jean Baptiste Bisseck, nuo 2022 m. spalio mėn.

## Išnašos

## Nuorodos
* Oficiali klubo svetainė 
* Facebook paskyra
* SOCCERWAY 
* FLASHSCORE
* Transfermarkt
* Globalsportarchive
.ee

**.ee** – aukščiausio lygio interneto adresų srities Estijos šalies kodas. Įsigaliojęs nuo 1992 m. birželio 3 d.

## Istorija
Aukščiausio lygio domenas .ee buvo pristatytas 1992 m., kurį iki 2010 m. liepos mėn. valdė Estijos švietimo ir tyrimų tinklas (est. *Estonian Education and Research Network, EENet*). .ee domeno administratorius buvo akademikas Endelis Lipma (*Endel Lippmaa*). Vienam juridiniam asmeniui buvo nustatytas vieno domeno vardo apribojimas, o papildomų vardų registracija, siekiant apsaugoti prekių ženklus, buvo konkrečiai uždrausta, nes „domeno vardas neturi prekės ženklo statuso“. Kadangi domenai su .ee buvo skirti kaip institucijos identifikacija internete (kaip ir registro kodas komerciniame registre), papildomų domenų registruoti ginant prekės ženklą ar pavadinimo formą negalima. Galiojančios registracijos buvo nemokamos.

## Domeno reforma
Nauja .ee ALD registravimo tvarka tapo prieinama 2010 m. liepos 5 d. Estijos interneto fondas perėmė .ee ccTLD registro funkcijas iš EENet. Pagal naujas domenų taisykles tiek privatūs asmenys, tiek užsieniečiai gali registruoti neribotą skaičių domenų tiesiogiai .ee. Domeno vardo registracija vykdoma dviem lygiais, o .ee domenų registruotojus aptarnauja įgalioti registratoriai. Taip pat buvo sustabdytas registro administravimo mokėjimas iš valstybės biudžeto ir nustatytas mokestis už domeno registraciją. Visi esami domenai, užregistruoti prieš pakeitimą, turėjo būti perregistruoti per 6 mėnesių pereinamąjį laikotarpį, kuris baigėsi 2011 m. sausio 5 d. Registracijos paslaugas galima teikti per akredituotus registratorius, išvardytus Estijos interneto fondo svetainėje. Domeno ginčus sprendžia Domenų ginčų komitetas.

## Išnašos
Terminas

**Terminas** ( – 'riba, siena') – tam tikros žmonių veiklos srities (mokslo, technologijų, meno) sąvoką pavadinantis specialus žodis arba žodžių junginys. Terminija sudaro kalbos terminų visumą. Terminus kalbotyroje nagrinėja terminologija.

## Šaltiniai

## Nuorodos
* Terminų žodynas
Kevin McCarthy

**Kevinas Ouvenas Makartis** (, g. 1965 m. sausio 26 d.) – JAV respublikonų politikas, 55-asis Jungtinių Valstijų Atstovų rūmų pirmininkas, ėjęs pareigas nuo 2023 m. sausio 7 d. iki spalio 3 d. 2019–2023 m. – JAV atstovų rūmų mažumos lyderis, 2014–2019 m. – JAV atstovų rūmų daugumos lyderis.

Po 2018 m. vidurio kadencijos rinkimų respublikonams praradus daugumą, tuometinis atstovų rūmų pirmininkas Paul Ryan atsistatydino, o McCarthy tapo mažumos lyderiu. Jis tapo pirmuoju respublikonu iš Kalifornijos valstijos, užėmusiu šias pareigas. Kevin McCarthy nuosekliai palaikė tuometinį prezidentą Donald Trump tiek būdamas daugumos ir mažumos lyderiu. Joe Biden laimėjus 2020 m. JAV prezidento rinkimus, McCarthy palaikė Trumpo melagingus teiginius apie prezidento rinkimų baigtį ir dalyvavo bandymuose pakeisti rinkimų rezultatus. Nors McCarthy pasmerkė 2021 m. sausio 6 d. JAV Kapitolijaus užpuolimą, ir kaltino Trumpą dėl riaušių, pripažindamas, kad 2020 metų prezidento rinkimų rezultatai yra teisėti, vėliau jis pakeitė savo nuomonę ir susitaikė su Trumpu.

2022 m. vidurio kadencijos rinkimuose Kevin McCarthy vadovaujami respublikonai iškovojo nedidelę daugumą, ir McCarthy tapo respublikonų kandidatu į JAV atstovų rūmų pirmininko postą, tačiau jis buvo išrinktas į šį postą tik po 15 balsavimų. Jis tapo pirmuoju atstovų rūmų pirmininku neišrinktu per pirmą balsavimą nuo 1923 m., ir pirmuoju išrinktu per daugiau nei 9 balsavimus nuo 1859 m.

2023 m. rugsėjį Makartis su demokratų partijai priklausančiais atstovų rūmų nariais suderėjo paramą dvipartinei rezoliucijai, kuri numatė tolimesnį vyriausybės institucijų finansavimą, kad būtų išvengta vyriausybės institucijų darbo sustabdymo. Dėl šios priežasties respublikonų kongreso narys Matas Geitzas įregistravo pasiūlymą nušalinti Makartį nuo užimamų pareigų. 2023 m. spalio 3 d. po atstovų rūmų narių balsavimo Makartis buvo nušalintas iš atstovų rūmų pirmininko pareigų. Metų pabaigoje Makartis atsistatydino ir iš atstovų rūmų nario pareigų.

## Išnašos

|-
Kelesas

**Kelesas** () – miestas Uzbekistane, Taškento vilajete, Kazachstano pasienyje, šiaurės vakarinis Taškento priemiestis. Taškento rajono centras. Geležinkelio stotis, pasienio postas, muitinė. Vilnos apdirbimo pramonė.

## Istorija
Keletas miesto statusą įgijo 1976 m.

## Šaltiniai
Keisio stotis

**Keisio stotis** () – Australijos mokslinė stotis rytų Antarktidoje, Klarko pusiasalyje, Grigsono pakrantės oazėje Vilkso Žemėje, Bado krante. Stovi ledų nedengiamoje uolėtoje vietovėje.

Įsteigta 1969 m., vietoje ligtol čia stovėjusios Jungtinėms Amerikos Valstijoms priklausiusios Vilkso (*Wilkes*) stoties, įkurtos 1957 m. Svarbi aplinkinių Antarktidos teritorijų tyrinėjimų bazė. Įrengtas lėktuvų pakilimo takas.

Pavadinta Australijos generalgubernatoriaus Ričardo Keisio garbei.

## Šaltiniai
Kemperas

**Kemperas** (, ) – miestas vakarų Prancūzijoje, Bretanės pusiasalyje, uostas prie Biskajos įlankos ir Odedo upės estuarijos. Finistero departamento administracinis centras. Praeina Bresto–Nanto plentas; greitaeigė geležinkelio linija į Paryžių. Apylinkėse yra Kempero-Kornvajaus oro uostas.

Fajanso gamyba (nuo 1690 m.), maisto, tekstilės, siuvimo, odos, popieriaus, elektronikos pramonė. Apylinkėse plėtojamas turizmas: Benodė, Beg‑Meili, Pon l’Abė, Loktudi kurortai. Veikia Vakarų Bretanės universiteto padalinys, dailės, bretonų, fajanso muziejai. Vyksta kasmetinis bretonų kultūros festivalis (nuo 1922 m.). Yra XI–XII a. romaninė bažnyčia, XIII–XVI a. gotikinė Šv. Korentino katedra, XVI a. gyvenamieji namai.

## Istorija
Kemperas – istorinio bretonų Kornvajaus regiono sostinė. Gyvenvietė klestėjo dar ikiromėniniais laikais. Nuo 495 m. – vyskupijos centras (ją įsteigė Šv. Korentinas). XI a. kartu su Kornvajumi prijungtas prie Bretanės kunigaikštystės. Per Bretanės vidaus karus XIV a. Kemperas smarkiai apgriautas. XIX a. pab. ėmė augti nutiesus geležinkelį iki Kempero uosto.

## Šaltiniai
Rango

**Rango** () – 2011 m. JAV animacinis filmas, kurį režisavo Gore Verbinski. Filmą įgarsino Johnny Depp, Isla Fisher, Abigail Breslin, Ned Beatty, Alfred Molina, Bill Nighy, Stephen Root, Harry Dean Stanton, Ray Winstone ir Timothy Olyphant. 

Filmo siužeto centre – chameleonas Rango, kuris atsitiktinai atsiduria Purvo miestelyje, kuriam labai reikia naujo šerifo. 

„Rango“ Jungtinėse Amerikos Valstijose buvo išleistas 2011 m. kovo 4 d. Filmas sulaukė didelės kritikų ir komercinės sėkmės – uždirbo 245,7 mln. dolerių, o jo biudžetas siekė 135 mln. dolerių. 

84-uosiuose „Oskarų“ apdovanojimuose filmas laimėjo „oskarą“ už geriausią metų animacinį filmą ir tapo pirmuoju ne „Disney“ ar „Pixar“ filmu laimėjusiu „oskarą“ nuo 2006 m. „Linksmosios pėdutės“ ir paskutiniuoju iki 2018 m. „Žmogus-voras: Į naują visatą“.

## Vaidmenys

* Johnny Depp – *Rango*
* Isla Fisher – *Beans*
* Abigail Breslin – *Priscilla*
* Ned Beatty – *Tortoise John*
* Alfred Molina – *Roadkill*
* Bill Nighy – *Rattlesnake Jake*
* Harry Dean Stanton – *Balthazar Douglas Peterson*
* Ray Winstone – *Bad Bill*
* Timothy Olyphant – *Spirit of the West*

## Nuorodos

* **. IMDB
* *[https://www.rottentomatoes.com/m/rango Rango]*. Rotten Tomatoes
* *[https://www.boxofficemojo.com/title/tt1192628/ Rango]*. Box Office Mojo

## Išnašos
Kenajaus pusiasalis

**Kenajaus pusiasalis** () – pusiasalis pietų Aliaskoje (JAV), tarp Kuko ir Princo Viljamo įlankų, išsikiša į Aliaskos įlanką. Plyti piečiau Ankoridžo. Ilgis apie 240 km, didžiausias plotis apie 210 km. Pietrytiniai krantai labai vingiuoti, fjordiniai. Šiaurės vakarinėje dalyje – žemuma, pietrytinėje – Kenajaus kalnai; didžiausias aukštis 2014 m (kitur nurodoma 1884 m). Kalnuose yra ledynų. Telkšo Tustumenos, Skilako ežerai, teka Kenajaus upė, pagal kurią pusiasalis ir pavadintas. Didžiojoje Kenajaus pusiasalio dalyje veši spygliuočių miškai. Įsteigta saugomų teritorijų (pagrindinė – Kenajaus fjordų nacionalinis parkas).

Šiaurės vakaruose vystoma žemdirbystė (auginami javai, bulvės, daržovės, veisiami galvijai). Kuko įlankos krante gaunama nafta, gamtinės dujos, prie Homerio kasamos akmens anglys. Miško pramonė, žvejyba.

Didžiausias pusiasalio miestas – Siuardas.

## Šaltiniai
Karališka drąsa

**Karališka drąsa** () – 2012 m. JAV animacinis filmas, kurį sukūrė „Pixar Animation Studios“ ir išleido „Walt Disney Pictures“. Filmą įgarsino Kelly Macdonald, Billy Connolly, Emma Thompson, Julie Walters, Robbie Coltrane, Kevin McKidd ir Craig Ferguson.

Filme, kurio veiksmas vyksta Škotijos aukštumose, pasakojama apie princesę Meridą, kuri nepaklūsta senam papročiui ir sukelia chaosą karalystėje, nes nenori būti sužadėta. Kai karalienė Elinora, jos motina, tampa žvėriško prakeiksmo auka ir virsta meška, Merida turi ieškoti savyje ir rasti raktą, kaip išgelbėti karalystę.

Merida yra pirmoji „Pixar“ sukurta „Disney“ princesė. Filmas taip pat skirtas „Pixar“ pirmininkui ir „Apple“ įkūrėjui bei vadovui Steve Jobs, kuris mirė prieš filmo išleidimą.

Šiaurės Amerikoje filmas išleistas 2012 m. birželio 22 d. Sulaukęs iš esmės teigiamų atsiliepimų, filmas sulaukė sėkmės kino teatrų kasose ir uždirbo 540,4 mln. dolerių, o jo biudžetas siekė 185 mln. dolerių. Filmas pelnė „Oskarą“, „Auksinį gaublį“ ir BAFTA apdovanojimą už geriausią animacinį filmą.

## Vaidmenys

* Kelly Macdonald – Merida
* Emma Thompson – Karalienė Elinora
* Billy Connolly – Karalius Fergusas
* Julie Walters – Ragana
* Robbie Coltrane – Lordas Dingvolas
* Kevin McKidd – Lordas Makgafinas
* Craig Ferguson – Lordas Makintošas

## Nuorodos

* **. IMDB
* *[https://www.rottentomatoes.com/m/brave Brave]*. Rotten Tomatoes
* *[https://www.boxofficemojo.com/title/tt1217209/ Brave]*. Box Office Mojo

## Išnašos
Kergeleno kalnagūbris

**Kergeleno kalnagūbris** arba ***Kergeleno plynaukštė*** – povandeninis kalnagūbris Indijos vandenyno pietuose, į šiaurę nuo Rytų Antarktidos žemyninio šlaito. Skiria Australijos–Antarktidos ir Afrikos–Antarktidos dubumas. Ilgis apie 2600 km, didžiausias plotis 950 km. Vandenyno dažniausias gylis ties Kergeleno kalnagūbriu 600–1200 m, mažiausias – 73 m. Kai kurios Kergeleno kalnagūbrio viršūnės sudaro salas: Kergeleno salos, Herdo (saloje veikiančio ugnikalnio aukštis 2745 m), Makdonaldo. Vulkanizmas.

## Šaltiniai
Ker d'Alenas

**Ker d’Alenas** () – miestas Jungtinių Amerikos Valstijų šiaurės vakaruose, Aidahe, netoli Vašingtono valstijos sienos, prie Ker d’Aleno ežero. Kutenėjaus apygardos centras. Svarbus kalnakasybos pramonės centras (sidabras, polimetalų rūda – kasama nuo 1879 m.). Medienos kirtimo ir apdirbimo pramonė, turizmas. Ežero pakrantėje kurortas, golfo aikštynai. Apylinkėse plyti Aidaho Iškyšulio nacionaliniai miškai. Veikia Šiaurės Aidaho koledžas.

## Istorija
1879 m. įkurtas Fort Ker d’Aleno prekybinis postas (vėliau vadintas Fort Šermanu). XIX a. pab. suklestėjo kaip sidabro kasybos centras, nutiestas geležinkelis. Dėl kasyklų vyko kovos tarp jų savininkų ir nelegalių kalnakasių. 1908 m. tapo miestu.

## Šaltiniai
Sicario 2: Kartelių karai

**Sicario 2: Kartelių karai** () – 2018 m. JAV veiksmo trileris, kurį režisavo Stefano Sollima. Filme vaidina Benicio del Toro, Josh Brolin, Jeffrey Donovan, Raoul Trujillo, Isabela Merced, Manuel Garcia-Rulfo ir Catherine Keener. Filmo siužetas susijęs su narkotikų karu JAV ir Meksikos pasienyje ir Jungtinių Valstijų vyriausybės bandymu kurstyti didesnį kartelių konfliktą. Tai filmo „“ tęsinys.

Filmas Jungtinėse Amerikos Valstijose ir Kanadoje išleistas 2018 m. birželio 29 d. Jis sulaukė iš esmės palankių kritikų atsiliepimų.

Šis filmas skirtas pirmojo filmo kompozitoriaus Jóhann Jóhannsson, mirusio 2018 m. vasarį, atminimui.

## Vaidmenys

* Josh Brolin – *Matt Graver*
* Benicio del Toro – *Alejandro Gillick*
* Jeffrey Donovan – *Steve Forsing*
* Raoul Trujillo – *Rafael*
* Isabela Merced – *Isabel Reyes*
* Manuel Garcia-Rulfo – *Gallo*
* Catherine Keener – *Cynthia Foards*

## Nuorodos

* **. IMDB
* *[https://www.rottentomatoes.com/m/sicario_day_of_the_soldado Sicario: Day of the Soldado]*. Rotten Tomatoes
* *[https://www.boxofficemojo.com/title/tt5052474/ Sicario: Day of the Soldado]*. Box Office Mojo

## Išnašos
Vikinglotto

„**Vikinglotto**“ – tarptautinė loterija, rengiama nuo 1993 m. Pagrindinis prizas gali išaugti nuo 3 mln. iki 25 mln. eurų. Loterija rengiama kiekvieną trečiadienį 21:00 Norvegijoje. Bilietas su vienu skaičių deriniu vienam tiražui kainuoja 2 eurus. Norint laimėti pagrindinį prizą reikia atspėti 6 skaičius iš 48 pagrindinių bei 1 skaičių iš 5 papildomų.

Žaidime dalyvauja Danija, Islandija, Norvegija, Suomija, Švedija, Lietuva, Latvija, Estija, Slovėnija ir Belgija.

## Šaltiniai
Ramšteinas-Myzenbachas

**Ramšteinas-Myzenbachas** – pietvakarių Vokietijos miestas Reino krašto-Pfalco žemėje, Kaizerslauterno rajone. Turi 8 tūkst. gyventojų (2021 m. duomenimis), užima 43,03 km² plotą. Per miestą teka Morbacho upė. Šalia įsikūrusi Ramšteino oro bazė (JAV). 

Vykdant Reino krašto-Pfalco administracinę reformą, 1969 m. birželio 7 d. buvo įkurtas Ramšteinas-Myzenbachas sujungus atskiras Ramšteino ir Myzenbacho gyvenvietes. Jam miesto teisės suteiktos 1991 m.

1988 m. JAV karinių oro pajėgų bazėje surengtoje aviacijos šventėje įvyko Ramšteino aviakatastrofa.

Miesto vardu pasivadinusi vokiečių metalo grupė „Rammstein“.


Kulturdenkmal Miesenbach Kriegsdenkmal.jpg|Miesto skveras su kareivio paminklu
Bahnhof Miesenbach.jpg|Geležinkelio stotelė Myzenbache
Mohrbach zwischen Ramstein und Miesenbach.jpg|Morbachas tarp Ramšteino ir Myzenbacho
C-130 and Ramstein AB Control Tower.jpg|Karinių oro pajėgų bazė
Ramstein air show disaster memorial.jpg|1988 m. aviakatastrofos aukų memorialas


## Šaltiniai

## Nuorodos
* Oficiali miesto svetainė
2023 m. pasaulio biatlono čempionatas

**2023 m. pasaulio biatlono čempionatas** – Tarptautinės biatlono sąjungos organizuotas geriausių pasaulio biatlono atletų čempionatas, kuris vyko vasario 6–19 d. Oberhofe, Vokietijoje. Pirmąkart nuo 1993 m. pasaulio čempionato rezultatai nebuvo įskaitomi į 2022–2023 m. biatlono pasaulio taurės bendrą įskaitą.

## Vietos parinkimas
Už čempionato vietą buvo balsuojama Tarptautinės biatlono sąjungos XIII kongreso metu, kuris vyko Poreče, Kroatijoje, 2018 m. rugsėjo 9 d. Oberhofas gavo 28 balsus, Nove Mestas (Čekija) – 21. Prieš tai Oberhofas pateikė paraišką surengti 2020 m. pasaulio biatlono čempionatą, tačiau balsavimo metu 2016 m. rugsėjo 4 d. gavo tik 4 balsus.

Pasaulio biatlono čempionatas Oberhofe vyko antrą kartą: pirmasis vyko 2004 m.

## Tvarkaraštis
Varžybų pradžia nurodyta Lietuvos laiku.

## Medalių lentelė

## Medalininkai
### Vyrai

### Moterys

### Mišrios rungtys

## Lietuva čempionate
;Rezultatai

;Estafetės


2023-02-10 BMW IBU World Championships Biathlon Oberhof 2023 – Women 7.5 km Sprint by Sandro Halank–162.jpg|Gabrielė Leščinskaitė sprinto varžybose
2023-02-10 BMW IBU World Championships Biathlon Oberhof 2023 – Women 7.5 km Sprint by Sandro Halank–185.jpg|Natalija Kočergina sprinto varžybose
2023-02-11 BMW IBU World Championships Biathlon Oberhof 2023 – Men 10 km Sprint by Sandro Halank–045.jpg|Vytautas Strolia sprinto varžybose
2023-02-11 BMW IBU World Championships Biathlon Oberhof 2023 – Men 10 km Sprint by Sandro Halank–100.jpg|Karol Dombrovski sprinto varžybose
2023-02-11 BMW IBU World Championships Biathlon Oberhof 2023 – Men 10 km Sprint by Sandro Halank–133.jpg|Tomas Kaukėnas sprinto varžybose
2023-02-11 BMW IBU World Championships Biathlon Oberhof 2023 – Men 10 km Sprint by Sandro Halank–226.jpg|Maksim Fomin sprinto varžybose
2023-02-16 BMW IBU World Championships Biathlon Oberhof 2023 – Single Mixed Relay by Sandro Halank–034.jpg|Tomas Kaukėnas ir Gabrielė Leščinskaitė vienetų mišrioje estafetėje
2023-02-11 BMW IBU World Championships Biathlon Oberhof 2023 – Men 10 km Sprint by Sandro Halank–232.jpg|Maksim Fomin po finišo


## Šaltiniai

## Nuorodos
* Oficiali svetainė
Colombe Sportive du Dja et Lobo

**Colombe Sportive du Dja et Lobo** arba **Colombe Sportive** – Kamerūno futbolo klubas iš Jaundės, rungtyniaujantis aukščiausioje lygoje. Dar žinomas **Colombe de Sangmélima** pavadinimu. 

Namų rungtynes žaidžia Ngoa Ekélé stadione (), talpinančiame 2 tūkst. žiūrovų. 

## Istorija
1953 m. įkurtas klubas. 1985–1986 m. sezone rungtyniavo antroje pakopoje, o po sezono buvo perkelti į aukščiausią šalies lygą. Nuo 1986 m. rungtyniavo Division One (aukščiausioje lygoje). 1993 m. sezone liko keturiolikti ir iškrito į žemesnį divizioną. Ilgą laiką rungtyniavo žemesniuose divizionuose, buvo iškritę į trečią pakopą. Nuo 2014 m. sezono žaidė Elite Two (Antroje lygoje), o nuo 2017 m. – Elite One (Pirmoje lygoje).

2021–2022 m. sezone A grupėje buvo trečioje vietoje, tačiau į finalinį etapą kovoje dėl medalių nepateko.

## Titulai
*  **[[Elite One]] (1)**: 
:  **Čempionai**: 2024–2025 m.
*  **Kamerūno taurės turnyras (1)**: 
:  **Nugalėtojai**: 2024

## Sezonai
; Pastarųjų metų sezonai

## Spalvinė gama
* Puprurinė, balta ir juoda spalvos.

## Apranga
; Sportinės aprangos pokyčiai.
* Namuose rungtyniauja purpurine juoda apranga.

## Garsesni žaidėjai
; Klubo žaidėjai, atstovavę Kamerūno nacionalinei rinktinei.
*  Dangmo Man-Ykre, puolėjas.

; Užsieniečiai
*  Amine Hiver, puolėjas.

## Garsesni treneriai
*  Guy Bertin Ndjiepnang

## Išnašos

## Nuorodos
* **Oficiali klubo svetainė**
* Facebook paskyra
* SOCCERWAY 
* FLASHSCORE
* Transfermarkt
* Globalsportarchive
2023 The Ocean Race

**2023 The Ocean Race** – 14-iosios lenktynės aplink pasaulį burlaiviais. Prasidėjo Alikantėje, Ispanijoje. Skirtingai negu 2018 m., šiais metais varžytasis dviejų tipo burlaivių klasėse. Į programą įtraukta IMOCA 60 burlaivių klasė.

Ambersail 2 tapo pirmąja istorijoje Lietuvos komanda dalyvavusia The Ocean Race varžybose. Komandos kapitonu tapo Rokas Milevičius.

## Dalyviai
 Komanda pasitraukė iš varžybų po pirmojo etapo ir toliau nestartavo.
;IMOCA

;VO65

## Etapai

## Rezultatai

### Bendra įskaita

### Uosto lenktynių įskaita

: NBG - nebaigė varžybų

## Šaltiniai

## Nuorodos
* Oficiali svetainė